정조 7년
癸卯四月初一日卯時。上詣景慕宮。追上尊號入侍時。行都承旨尹塾。左承旨朴祐源。右承旨金宇鎭。左副承旨趙鼎鎭。右副承旨徐鼎修。同副承旨金魯淳。記事官趙衍德。假注書鄭景祚。記注官金健修。記事官尹行任。以次隨駕。上具冕服。乘輿出協陽門。下敎曰。景慕宮冊印內出。卽爲擧行事。分付都監堂上。賤臣承命出。回奏曰。今方出來云矣。駕詣明政殿祗迎所。通禮跪請降輿。上降輿。就板位西向立。通禮跪請執圭。上執圭。上下敎曰。儀仗侍衛。皆立於要彩轝前事。分付。都監提調徐有隣承命出傳。要彩轝前過。引儀唱鞠躬。上鞠躬。過則平身。通禮跪請釋圭。上釋圭。通禮跪請乘輿。上乘輿。出明政門。通禮跪請降輿乘輦。上乘輦出弘化門。鼓吹振作。駕由於義洞洞口。詣景慕宮降輦所。通禮跪請降輦乘輿。上乘輿詣降輿所。通禮跪請降輿。上降輿入齋室。小頃。具冕服執圭。出齋室。詣板位北向立。執禮唱再拜禮。上行拜禮訖。禮儀使導詣階上褥位。北向立。禮儀使跪。請跪。上跪。代致詞官入詣神位前。北向跪。讀致詞訖。降復位。禮儀使跪請再拜禮。上行拜禮訖。捧冊官捧印官。俱詣西階下。各奉冊印。登歌作離明之樂。都監都提調徐命善。陞自東階。讀冊官讀印官從陞。禮儀使跪請搢圭。上搢圭。捧冊官趙興鎭李集斗。奉印官李魯春李崑秀等。各奉冊印函。以次跪授都提調。都提調受以跪進。上跪受。以授近侍。近侍跪受。以授冊印官。冊印官跪受。詣宮內。以次安于案。樂止。禮儀使跪請執圭。上執圭。捧冊官進跪。開函展冊。登歌作離明之樂。讀冊官嚴思晩進。北向跪。樂止。讀冊訖。還復位。登歌作離明之樂。讀印官李鼎揆進。北向跪。樂止。讀印訖。還復位。登歌作離明之樂。捧印官奉印。置案於神座前。樂止。降復位。禮儀使導殿下還復位。執禮唱再拜禮。樂作。上行拜禮訖。執禮告禮畢。通禮導殿下詣小次。命書傳敎曰。景慕宮追上尊號時。竹冊文製述官大提學黃景源。玉印篆文書寫官議政府左參贊尹東暹。竝加資。竹冊文書寫官開城府留守徐有防。熟馬一匹面給。樂章文製述官議政府右參贊鄭民始。半熟馬一匹賜給。冊印對擧承旨尹塾朴祐源。神主出納大祝奎章閣直閣鄭東浚。讀冊官副司果嚴思晩。讀印官弘文館副校理李鼎揆。竝加資。捧冊執事司僕寺正趙興鎭。吏曹佐郞李集斗。捧印執事弘文館副校理李魯春。兼奎章閣待敎李崑秀。各半熟馬一匹賜給。擧冊案執事司僕寺僉正李正模。軍資監主簿李基讓。褥席執事副司果洪秉殷。擧讀案執事副司果李耇永。褥席執事工曹正郞尹達東。擧印案執事刑曹正郞李斗源。內贍寺直長南獜耇。褥席執事戶曹正郞韓大裕。擧讀案執事工曹佐郞鄭東敎。各兒馬一匹賜給。褥席執事思陵參奉林性運。別施賞典。勿論。通禮院左通禮李重馥。右通禮柳榮鎭。竝加資。代致詞官通禮院引儀崔珽。相當職待窠。卽爲調用。進致詞官權知承文院副正字趙濟魯。陞六。贊笏通禮院贊儀朴宗海。臚唱通禮院引儀金東覽崔珽。竝察訪除授。其中已經人。竝相當職除授。引接通禮院引儀金光績等五人。各兒馬一匹賜給。事知通禮院書員金益和。帖加成給。上曰。今番邦慶。莫大於此。故賞資之典。少不慳惜矣。命善曰。誠然矣。祭香時至。禮儀使導殿下。至東門外。詭請執圭。上執圭。詣板位北向立。軒架作啓熙運之樂。啓熙運之舞。樂二成。執禮請再拜禮。上行拜禮。樂止。禮儀使導殿下。詣盥洗位北向立。跪請搢圭。上搢圭。近侍就槃水承水。上盥手如儀訖。禮儀使請執圭。上執圭。禮儀使導殿下。詣尊所西向立。登歌作啓熙運之樂。啓熙運之舞。禮儀使導殿下。詣神位前北向立。請跪搢圭。上跪搢圭。行都承旨尹塾奉香盒。同副承旨金魯淳奉爐。禮儀使請三上香。上三上香。進幣瓚爵官。奉瓚跪進。上執瓚祼地。進幣瓚爵官。奉幣跪進。上執幣獻幣。禮儀使請執圭。上執圭平身。禮儀使導殿下降復位。樂止。執禮請初獻禮。導殿下詣尊所西向立。登歌作啓熙運之樂。啓熙運之舞。進幣瓚爵官。酌醴訖。上詣神位前北向立。禮儀使請跪搢圭。上搢圭。進幣瓚爵官奉爵跪進。上執爵獻爵。禮儀使請執圭。上執圭平身。小退北向跪。樂止。大祝鄭東浚。讀祝文訖。樂作。禮儀使導殿下降復位。樂止。執禮請亞獻禮。判府事徐命善。詣尊所西向立。軒架作報隆恩之樂。報隆恩之舞。行亞獻禮如儀。降復位。樂止。執禮請終獻禮。左議政洪樂性。詣尊所。行禮如亞獻儀訖。降復位。禮儀使導殿下。詣飮福位。行飮福禮訖。降復位。執禮請再拜禮。上行拜禮。執禮請掇籩豆。登歌作康安之樂。樂止。軒架作慶安之樂。執禮請再拜禮。上行拜禮。樂一成止。執禮請望燎禮。儀使導殿下。詣望燎位。行禮如儀訖。還御小次。命書傳敎曰。景慕宮追上尊號後。親祭時。亞獻官行判中樞府事徐命善。終獻官議政府左議政洪樂性。子壻弟姪中除職。進幣瓚爵官吏曹判書兪彦鎬。奠幣瓚爵官吏曹參議金熹。薦俎官戶曹判書徐有隣。禮儀使禮曹判書徐浩修。各熟馬一匹賜給。典祀官奉常寺正金翊休。宮司令金熙采。各兒馬一匹賜給。堂上執禮行副司直李時秀。半熟馬一匹賜給。大祝副司果金載瓉。加資。堂下執禮吏曹佐郞李集斗。執樽弘文館副校理李魯春。祝史司僕寺正趙興鎭。齋郞弘文館修撰林道浩。協律郞掌樂院正金和中。掌牲令典牲署主簿金華儉。各兒馬一匹賜給。捧俎官戶曹正郞韓大裕。副司果金鼎鎭。工曹佐郞鄭東敎。盥洗位兵曹佐郞李敏采。禮曹正郞李敬裕。爵洗位兵曹佐郞李顯道。成均館典籍沈鏗。亞終獻盥洗位成均館典籍金禧燮。各加一資。資窮者代加。贊者通禮院引儀金東覽崔珽。謁者通禮院兼引儀權任衡。引儀金彦國。贊引通禮院兼引儀金載遂鄭瑀。各上弦弓一張賜給。祭監司憲府監察任希一金復淳。各兒馬一匹賜給。陪香祝香室官校書館博士徐昇修陞敍。忠義南獻明。令該衙門。高品付料。奏付官金履義等三人。令該衙門。高品付料。宗廟事知守僕朴昌彦金尙禮。帖加賞給。其餘擧行守僕。令該曹。米布從優題給。又命書傳敎曰。景慕宮追上尊號及親祭時。入侍承旨行都承旨尹塾。左承旨朴祐源。右承旨金宇鎭。左副承旨趙鼎鎭。右副承旨徐鼎修。同副承旨金魯淳。閣臣提學金鍾秀兪彦鎬。檢校直提學鄭民始徐浩修。直提學鄭志儉徐有防。檢校直閣金熹金載瓉徐龍輔。直閣鄭東浚。待敎李崑秀。各半熟馬一匹賜給。注書趙衍德。假注書鄭景祚竝陞六。史官尹行任。兼春秋金健修。各兒馬一匹賜給。又命書傳敎曰。景慕宮提調戶曹判書徐有隣。禮曹判書徐浩修。各熟馬一匹賜給。宮司令金熙采陞敍。本宮官員直長朴宗敬。奉事朴敬圭。竝特爲陞六。今日政陞遷。本宮行首守僕問名。帖加成給。其餘守僕及本宮立役下屬。竝令該曹。米布從最優例題給。本宮入直部將元光厚。陞六。已陞六。陞敍。守門軍亦令該曹。米斗分給。宮底新募入民戶。限二年免役。原居民戶。限一年免役。新接泮民懸房贖。限一年。更令除免。又命書傳敎曰。景慕宮追上尊號冊印內入內出時。尙傳中官朴尙衍。冊印差備長番中官崔昌恒金聖曄金性完金相澤。竝加資。出入番中官朴性純鄭得周卓宗漢李福良。褥席差備出入番中官徐長瀗姜晩億嚴漢德金得九。案差備出入番中官韓昌奎白萬興金益齡李長培李彦裕池維漢。各兒馬一匹賜給。又命書傳敎曰。景慕宮追上尊號時及親祭時。挾侍中官金景佑金壽光。各半熟馬一匹賜給。中官金以載吳浚謙李漢謙金明佑文鳳億金壽民方得賢梁大冝劉仁默李得完李元碩姜壽甲鄭國允洪冝福李潤碩金始采李團冝高賢喆朱世章金陽馥。各兒馬一匹賜給。燈燭房中官朴廷熙金陽德金聲訥盧中喜。令內侍府陞敍。又命書傳敎曰。政官牌招開政。又命書傳敎曰。都承旨許遞。前望單子入之。又命書傳敎曰。右承旨右副承旨許遞。又命書榻敎曰。新除授承旨。牌招察任。又命書榻敎曰。兵曹參判。口傳差出。又命書榻敎曰。新除授兵曹參判。牌招察任。又命書傳敎曰。在外禮曹參議許遞。前望單子入之。還宮時至。通禮跪請乘輿。上乘輿。下敎曰。都承旨沈豐之。左承旨嚴思晩。右承旨李鼎揆。左副承旨徐龍輔。右副承旨鄭東浚。同副承旨金載瓉。牌招隨駕事。分付。賤臣承命出傳。上駕前下敎曰。兵工換房。又駕前下敎曰。都監進去。摠管許遞。前望單子入之。又命書傳敎曰。戶曹參議前望單子入之。駕詣降輿所。通禮跪請降輿乘輦。上降輿乘輦。入弘化門。詣降輦所。通禮跪請降輦乘輿。上乘輿。由明政門入小次。下敎曰。惠慶宮冊印內出儀。從速擧行事。分付。有隣曰。今已內出矣。小頃。上具遠遊冠絳紗袍。出小次。通禮跪請乘輿。上乘輿。詣明政殿臺上。通禮跪請降輿。上降輿。通禮跪請執圭。上執圭。詣板位北向立。尙傳出就位。典儀請再拜禮。上行拜禮。通禮跪請搢圭。上搢圭。捧冊官李泰永李太亨。奉函跪授近侍。近侍跪進。殿下以授尙傳。尙傳跪受。由正門置於案。通禮跪請執圭。上執圭。通禮導殿下。降階東向立。尙傳各奉冊函印盝。由正門出。通禮跪請鞠躬。上鞠躬。過則平身。尙傳奉冊印。各置於要彩轝。細仗鼓吹。傳導尙傳及都監都提調以下隨之。通禮導殿下。至乘輿所。樂作。通禮跪請釋圭。上釋圭。通禮跪請乘輿。上乘輿。鼓吹振作。駕由賓陽門。詣惠慶宮閤門外。近侍都提調以下小退。上入殿內。行禮訖。出御閤門外小次。下敎曰。今番卿等。致勞多矣。命善等曰。臣安有效勞之績乎。邦慶無前。褥儀再擧。臣等不勝欣忭矣。命書傳敎曰。惠慶宮加上尊號時。竹冊文製述官行判中樞府事李福源。書寫官議政府左議政洪樂性。玉印篆文書寫官行判中樞府事鄭弘淳。各熟馬一匹面給。樂章文製述官戶曹判書徐有隣。半熟馬一匹賜給。捧冊執事副司果李泰永。弘文館副校理李太亨。捧印執事弘文館修撰林道浩。副修撰姜彝正。各兒馬一匹賜給。擧冊案執事尙衣院主簿鄭致綏。掌苑署別提鄭東驥。擧印案執事敦寧府主簿宋守淵。尙衣院直長徐有器。擧讀案執事平市署主簿尹寅喆。擧印案執事內贍寺奉事黃基玉。褥席執事副司果金鼎鎭。漢城府主簿尹行儼。濟用監判官朴宗榦。平市署令柳誨。各加一資。資窮者代加。又命書傳敎曰。惠慶宮加上尊號時。尙傳中官朴尙衍加資。冊印差備長番中官崔昌恒金聖曄金性完金相澤。各半熟馬一匹賜給。出入番中官尹興佐文益成申弘佐郭喜完。案差備出入番中官朴尙郁金商彦梁濟漢金德鋧。褥席差備出入番中官金道文姜渭文黃泰文姜渭大。讀冊印差備出入番中官孫景文李時興。各兒馬一匹賜給。承言色中官文道器。半熟馬一匹賜給。薛里中官尹興佐申益喆。掌務中官金命佐李春洽。差備中官李時榮李廷恒崔東植姜渭大孫景文姜渭文。各兒馬一匹賜給。又命書傳敎曰。惠慶宮加上尊號時賞典。依例捧傳旨。上曰。今番賞典。予果無所惜矣。命善等曰。果然矣。上曰。卿等久致勞苦。故自惠慶宮。方有宣醞之擧矣。仍命宣醞訖。命退。諸臣以次退出。